10. การควบคุมภายใน

-   ความเห็นของคณะกรรมการธนาคาร

ธนาคารได้กำหนดนโยบายและทิศทางการดำเนินงานของธนาคาร
โดยให้ความสำคัญต่อระบบการควบคุมภายในทั้งในระดับบริหารและระดับปฏิบัติงานที่มีประสิทธิผล
เพื่อความมั่นใจว่าผลประโยชน์ของลูกค้าและธนาคารได้รับการดูแลอย่างเหมาะสม
โดยมีคณะกรรมการตรวจสอบ คณะกรรมการบริหารความเสี่ยง และสายงานบริหารความเสี่ยง
ตลอดจนสำนักบรรษัทภิบาลและกำกับการปฏิบัติงานเป็นผู้กำกับดูแล นอกจากนี้
สายงานตรวจสอบได้ตรวจสอบการดำเนินงานของธนาคารและรายการระหว่างกัน
สายงานตรวจสอบรายงานผลการตรวจสอบต่อคณะกรรมการตรวจสอบ
และคณะกรรมการตรวจสอบได้รายงานต่อคณะกรรมการธนาคาร

คณะกรรมการธนาคารในการประชุมครั้งที่ 3/2549 เมื่อวันที่ 23 มีนาคม 2549
ซึ่งมีกรรมการอิสระและกรรมการตรวจสอบร่วมประชุมด้วยทุกท่าน
ได้พิจารณาผลการประเมินระบบการควบคุมภายในของธนาคาร ซึ่งนำเสนอโดยเจ้าหน้าที่บริหาร
สายงานตรวจสอบ ในการประเมินผลดังกล่าว
ผู้ตรวจสอบได้พิจารณาระบบการควบคุมภายในของธนาคารตามองค์ประกอบสำคัญ 5 ประการ ได้แก่
องค์กรและสภาพแวดล้อม การบริหารความเสี่ยง การควบคุมการปฏิบัติงานของฝ่ายบริหาร
ระบบสารสนเทศและการสื่อสารข้อมูล และระบบการติดตาม
คณะกรรมการธนาคารรับทราบการประเมินระบบการควบคุมภายในของ ผู้ตรวจสอบ
และเห็นว่าธนาคารมีระบบการควบคุมภายในในเรื่องการทำธุรกรรมกับผู้ถือหุ้นรายใหญ่ กรรมการ
ผู้บริหาร หรือผู้ที่เกี่ยวข้องกับบุคคลดังกล่าว และการควบคุมภายในโดยทั่วไปเหมาะสม และเพียงพอ
สำหรับข้อบกพร่องในระบบการควบคุมภายในที่มีอยู่หรือปฏิบัติยังไม่สมบูรณ์นั้น
คณะกรรมการตรวจสอบได้มีข้อเสนอแนะให้ปรับปรุงแก้ไขให้รัดกุมยิ่งขึ้น

-   รายงานคณะกรรมการตรวจสอบ

ในปี 2548 คณะกรรมการตรวจสอบ ธนาคารทหารไทย จำกัด (มหาชน) ประกอบด้วยกรรมการ
จำนวน 3 ท่าน ซึ่งเป็นกรรมการอิสระ ไม่ได้เป็นเจ้าหน้าที่บริหารและพนักงานธนาคาร
ได้ปฏิบัติภารกิจตามขอบเขตอำนาจหน้าที่และความรับผิดชอบ
ซึ่งเป็นไปตามข้อกำหนดของตลาดหลักทรัพย์แห่งประเทศไทย และธนาคารแห่งประเทศไทย
โดยสรุปสาระสำคัญ ดังนี้

1.  สอบทานงบการเงินรายไตรมาส รายงวด และงบการเงินประจำปี 2548
    เพื่อให้ธนาคารรายงานงบการเงินถูกต้องและเพียงพอ ตรงตามข้อเท็จจริง
    สอดคล้องกับมาตรฐานการบัญชี และข้อกำหนดของทางการ

2.  สอบทานให้ธนาคารมีระบบการควบคุมภายในที่เหมาะสมเพียงพอ และมีประสิทธิภาพ

3.  ดูแลให้มีการเปิดเผยข้อมูลที่เกี่ยวโยงกันหรือที่อาจมีผลประโยชน์ทับซ้อนให้มีความโปร่งใส
    ถูกต้องและเพียงพอ

4.  สอบทานให้ธนาคารปฏิบัติตามระเบียบ ข้อกำหนดตามพระราชบัญญัติการธนาคารพาณิชย์

และพระราชบัญญัติหลักทรัพย์และตลาดหลักทรัพย์
และกฎหมายอื่นที่เกี่ยวข้องโดยได้ให้ข้อสังเกตและข้อเสนอแนะแก่ฝ่ายจัดการเพื่อไม่ให้เกิดความเสียหาย
รวมทั้งขอให้ฝ่ายจัดการกำชับให้พนักงานปฏิบัติตามกฎหมาย
ระเบียบและข้อกำหนดของทางการอย่างเคร่งครัด

5.  พิจารณาเสนอแต่งตั้งผู้สอบบัญชี และกำหนดค่าสอบบัญชีประจำปีต่อคณะกรรมการธนาคาร

เพื่อเสนอขออนุมัติจากผู้ถือหุ้นในการประชุมสามัญประจำปี
รวมถึงพิจารณาให้ความเห็นชอบการว่าจ้างหรือการทำข้อตกลงกับผู้สอบบัญชีในภาระกิจอื่นนอกเหนือจากงานสอบบัญชี

6.
กำกับดูแลและเป็นผู้ประเมินผลงานการปฏิบัติงานด้านการตรวจสอบภายในของธนาคารอย่างใกล้ชิด
เพื่อดูแลให้สายงานตรวจสอบมีความเป็นอิสระ
มีบุคลากรที่เหมาะสมและเพียงพอเพื่อการปฏิบัติหน้าที่อย่างมีประสิทธิภาพและเป็นไปตามข้อกำหนดของทางการ

คณะกรรมการตรวจสอบมีการประชุมทั้งสิ้น 18 ครั้ง ในระหว่างปี 2548
โดยได้รับข้อมูลเกี่ยวกับการดำเนินงานและความร่วมมือด้วยดีจากฝ่ายจัดการของธนาคาร
ทั้งได้เชิญผู้เกี่ยวข้องเข้าชี้แจงในที่ประชุมคณะกรรมการตรวจสอบตามที่เห็นสมควรและจำเป็น ทั้งนี้
ในรอบปีที่ผ่านมาไม่มีรายการที่กระทบต่อธนาคารในสาระสำคัญ
คณะกรรมการธนาคารและผู้บริหารของธนาคาร ได้ให้ความสำคัญต่อระบบการควบคุมภายใน
การตรวจสอบภายใน และการบริหารงานตามหลักการกำกับดูแลกิจการที่ดี